регистрация е датата, на която влиза в сила настоящото споразумение.
 3. За географските означения, посочени в член 203 от настоящото споразумение, датата на заявката за регистрация е датата, на която се предава на ответната страна искане за закрила на географско означение.
 4. Никоя от страните няма задължението да закриля като географско означение наименование съгласно член 203 от настоящото споразумение, когато с оглед на ползваща се с известност или всеизвестна марка закрилата има вероятност да заблуди потребителите по отношение на действителната идентичност на продукта.
 5. Без да се засягат разпоредбите на параграф 4 от настоящия член, страните защитават географски означения и тогава, когато съществува по-ранна марка. По-ранна търговска марка представлява марка, чието използване съответства на една от посочените в член 204, параграф 1 ситуации, за която е подадена заявка, която е регистрирана или наложена в резултат на използването си, ако такава възможност се предвижда от съответното законодателство, на територията на една от страните преди датата, на която заявката за закрила на географското означение е подадена от другата страна по силата на настоящото споразумение. Такава марка може да продължи да бъде използвана и подновявана независимо от закрилата на географското означение, при условие че в законодателствата на страните относно марките не съществуват основания за недействителност или отмяна на тази марка.
 Член 207
 Прилагане на закрилата
 Страните прилагат закрилата, предвидена в членове 204—206 от настоящото споразумение, посредством подходящи действия на своите органи, включително митнически граничен контрол. Те също така прилагат такава закрила по искане на заинтересована страна.
 Член 208
 Временни мерки
 1 Продуктите, които са произведени и етикетирани в съответствие с националното законодателство преди влизането в сила на настоящото споразумение, но които не отговарят на изискванията на настоящото споразумение, могат да продължават да се продават до изчерпване на количествата.
 2. Продуктите, които са произведени и етикетирани в съответствие с вътрешното законодателство с географските означения, посочени в параграфи 3 и 4 по-долу след влизането в сила на настоящото споразумение и преди изтичането на периодите, посочени в параграфи 3 и 4 по-нататък, но които не отговарят на изискванията на настоящото споразумение, могат да продължават да се продават на територията на тази страна, от която произхождат, до изчерпване на количествата.
 3. За преходен период от 10 години от влизането в сила на настоящото споразумение закрилата по силата на настоящото споразумение на посочените по-долу географски означения на ЕС като страна не пречи тези географски означения да се използват за означаването и представянето на определени сравними продукти, с произход от Украйна:
 а)
 Champagne,
 б)
 Cognac,
 в)
 Madeira,
 г)
 Porto,
 д)
 Jerez /Xérès/ Sherry,
 е)
 Calvados,
 ж)
 Grappa,
 з)
 Anis Português,
 и)
 Armagnac,
 й)
 Marsala,
 к)
 Malaga,
 л)
 Tokaj.
 4. За преходен период от седем години от влизането в сила на настоящото споразумение закрилата по силата на настоящото споразумение на посочените по-нататък географски означения на ЕС като страна не пречи тези географски означения да се използват за означаването и представянето на определени сравними продукти, с произход от Украйна:
 а)
 Parmigiano Reggiano,
 б)
 Roquefort,
 в)
 Feta
 Член 209
 Общи правила
 1. Вносът, износът и търговията с продуктите, посочени в членове 202